Kaikki pyytämäsi lienee tässä. - Kiitos.
Vain kaksi asiaa voi tehdä paskamaisesta päivästä hyvän.
Ensimmäinen on rakkaus. Siitä ei tuolloin ollut apua.
Kolmas vaimoni oli juuri jättänyt minut.
Toinen asia on yli 10 miljoonan euron ryöstösaalis.
Kyse ei ollut siitäkään.
Varastaisimme keinon paljon isompaan ryöstöön.
Homma oli simppeli.
Mutta jos on huono päivä,
saattaa joutua pakottamaan jonkun polvilleen ja uhkaamaan tätä aseella.
Tämä on yksi kolmesta jengistä, joiden kanssa varastin.
Se on erityinen, kulta-ajaltani.
Ajalta, jolloin en tiennyt sairaudestani enkä ollut loukussa rahapajassa.
Hän on Keila, ansioitunut sähköinsinööri.
Hän on sähkötekniikan nero.
Hän on äärettömän älykäs mutta sairaalloisen ujo.
Roi. Hän on hyvä avaamaan lukot ja joutumaan lukkojen taa.
Hän inhosi elämäänsä niin, että piti minua isähahmona.
Minulle hän on kuin uskollinen koira.
Rakkautta ensi silmäyksellä.
Damián. Kuutamourakoitsija.
Päivätyöltään professori, vapaa-ajallaan rikollisnero.
Nerojen tavoin hän oli hajamielinen.
Bruce, jokapaikanhöylämme.
Hän hallitsee kaiken. Aseet, nostokurjet, happipeitset.
Saatat luulla, ettei korvien välissä ole mitään,
mutta erehdyt.
Kiitos.
Katsotaanpa. Herra Antonio Vals?
Se olen minä.
Tämä on etsintälupa. Tulkaa mukaani.
Mistä minua syytetään?
Historiallisten esineiden hankkimisesta ja salakuljetuksesta -
sekä varojen salaamisesta.
Niistä voi joutua yli yhdeksäksi vuodeksi vankilaan.
He eivät ole poliiseja.
Jotain on tekeillä.
Avatkaa ovi.
Avatkaa tuo vitriini.
Hei, sinä. Et ole poliisi, vai mitä?
Etkä sinäkään.
Mitä täällä tapahtuu?
Antaa kuulua. Mitä täällä tapahtuu?
Joko kuvittelette itsenne kertomassa sellikavereille etruskitaiteesta -
palasaippua kädessä?
Hyviä uutisia. En ole poliisista.
Kiitokseksi siitä, etten kerro poliisille, otan tämän pikarin.
Tämä on meidän salaisuutemme.
Haluan puhua ylemmille. - Alas.
Älkää koskeko.
Näyttäkää virkamerkki. Kuka on vastuussa?
Kuka korotti ääntään?
Se olin minä.
Mitä teette täällä? Tänne ei ole asiaa.
Haluan puhua komisario Moránille.
Hyvä on. Ottakaa puhelin esiin. Pannaan kaiutin päälle.
Selvä.
Pankaa se pöydälle. Avaan lukituksen.
Ei kuulu mitään. Ei kenttää.
Halusitteko nähdä virkamerkin?
Kas tässä. Ysimillinen Beretta.
Tässä toinen virkamerkki. Parabellum, kahdeksan projektiilia.
Haluatteko nähdä lisää?
Ei tarvitse, herra.
Hautausmaat ovat täynnä tolloja, jotka halusivat leikkiä sankaria.
Siltä varalta, että joku haluaa kertoa tästä poliisille,
näyttäkää henkilötodistus, jotta tiedämme, missä asutte.
Vauhtia.
Sinä tulet mukaan.
Nyt alkaa päässä pyöriä. - Ei!
Tunnetko sen? Solmun vatsassa.
Suuta kuivaa.
Niin.
Olisit miettinyt kahdesti, ennen kuin auoit minulle päätäsi.
Vaimollesiko esitit? - En.
Et, vaan...
Tyttöystävällekö? - En tarkoittanut huutaa.
Minua hermostutti. Ihan totta. - Kauanko olette tunteneet?
Pari kuukautta.
Tajuatko yhtään, mitä teit?
En.
Rakkaus tuo esiin parhaat puolemme.
Jopa sinun kaltaisestasi surkimuksesta.
Vain hetki sitten olit sankari.
Mutta rakkaus päättyy, senkin tomppeli.
Rakkaus päättyy.
Sen takia ei kannata menettää henkeään.
RAHAPAJA BERLIINI
Joukossamme on uusi tyttö.
Meitä piti olla viisi. Mitä hän osaa?
Ei mitään. Hän tarkkailee hiljaa. Hän on harjoittelussa.
Hän... Minkä nimen valitsitkaan?
Cameron.
Hän ajaa ja elää täysillä. Puhdasta adrenaliinia.
Mutta ei hän sen takia täällä ole.
Syy on paljon tuskallisempi.
Istuisitko uusien työtovereidesi seuraan?
Saatatte miettiä, mitä teemme pariisilaisessa hotellissa.
Minkä takia olemme täällä...
ÄLÄ KATSO MINUA
Olemme täällä suunnittelemassa ryöstöä, joka panee koko Euroopan varpailleen.
Kaikki alkoi Madridissa, kun varastimme tämän.
Pikari 300-luvulta.
Ranskalainen aarre.
Se on 40 000 euron arvoinen.
Me teemme siitä 44 miljoonan euron arvoisen.
Damián?
Se on pelkkä keino varastaa 44 miljoonan edestä koruja.
Siitä tulee taikatemppumme.
Miten pikari muutetaan 63 kuninkaalliseksi koruksi,
jotka on siroteltu 34 eri kaupunkiin?
Zürichiin, Wieniin, Milanoon, Pietariin...
Vie aikaa varastaa 34 kaupungissa.
Vieläpä yhdessä iltapäivässä.
Ensin pronssipikari vanhennetaan ammoniumkloridissa.
Isä Toureaux.
Olen professori Santana Salamancan polyteknisestä yliopistosta.
Professori Vásquez on erikoistunut uskonnolliseen taiteeseen.
He ovat vastuussa maatutkasta ja kaivauksista.
Hauska tutustua.
Puhutteko espanjaa? - Äitini on espanjalainen.
Mainiota. - Tiedän, keitä olette.
Etsin teidät internetistä.
Hän löytää yli 650 hakutulosta,
joita panen nettiin työstämme.
Kaivauksia, kirjoja, tieteellisiä julkaisuja, palkintoja...
Seuratkaa minua.
Ilomielin.
Huomenta, pojat. Teette loistavaa työtä.
Jättäisittekö meidät hetkeksi keskenämme?
Autamme vankeja sopeutumaan. He ovat töissä siviilityöluvalla.
Tarjoamme töitä helpottaaksemme paluuta yhteiskuntaan.
Hienoa työtä.
Niin. Ja hurskasta.
Löysimme Santiagon katedraalista dokumentteja,
joissa kerrotaan vanhasta kirkosta tällä paikalla.
Pyhiinvaeltajien viittaus toistuu benediktiinien koodeksissa.
Pommitamme häntä tiedolla, ettei hän ehdi ajatella.
Samoin toisessa koodeksissa.
Kohdassa, jossa lukee: "Agnus Dei, qui tollis peccata mundi."
En ymmärrä.
Koodeksi on 400-luvulta.
Kirkkoni rakennettiin vasta 1240.
Jos tietomme pitävät paikkaansa,
Pariisin vanhin kirkko ei olekaan Saint-Germain-des-Prés.
Vaan tämä jalkojenne alla.
Mitä tapahtuu, kun kirkkoaan rakastavalle papille sanoo,
että hänen jalkojensa alla on mittaamaton aarre?
Hänestä tulee kiimainen kuin koirasta.
Menisimmekö kryptaan, kun teillä kerran on maatutka mukana?
Mitä sanotte?
Odota.
Maatutka havaitsi perustuksia.
Vaikka kuinka yrittäisi,
maatutkan näytöstä ei ymmärrä päätä eikä häntää.
Viiden metrin syvyydessä.
Isä Toureaux etsii meistä merkkejä ymmärtääkseen, mistä on kyse.
Hän näkee loisteen silmissämme, pidätellyn ilomme.
Hän luulee todistavansa historiallista hetkeä.
Nuo näyttävät harkkokiviltä.
Tuo voisi olla holvikaari.
Ja juuri kun hän on nuolaisemassa,
kupla puhkeaa.
Se ei ole selvää.
Mikä ei ole selvää?
Vaikka tutka havaitsi raunioita, rakennusta ei välttämättä ole.
Kaivauksia varten tarvitaan enemmän todisteita.
Hänen uskonsa meihin on oltava horjumaton.
Emme voi järjestää kaivauksia pelkän innostuksen varassa.
Tarvitaan jotain konkreettista.
Miksi haluamme kaivella kryptassa leikisti?
Koska siinä kryptassa on salainen sisäänkäynti...
...Pariisin katakombeihin.
300 kilometriä maanalaisia tunneleita, jotka kattavat kaupungin joka kolkan.
Me haluamme päästä täsmälleen -
tähän kohtaan.
45 metrin päähän kryptasta.
Euroopan aristokraatit lähettävät korunsa sinne -
Berliini-sedän vietäväksi.
Mitä siellä on? Pankkiholviko?
Ei. - Museo?
Ei.
Yksi Pariisin parhaista huutokauppakamareista.
On vain yksi ongelma. - Mikä?
Koruja ei lähetetä sinne kerralla.
Ne saapuvat pikku hiljaa niistä 34 kaupungista.
Miten sitten varastamme ne yhdessä iltapäivässä?
Selvitämme viimeisen erän saapumisajan. Siksi olemme täällä.
Tässä hotellissa.
Huutokauppakamarin johtaja herra Polignac asuu vastapäätä.
Vain hän tietää yksityiskohdat.
Kokeilisitko uutta hiustyyliä? - Ei kiitos.
Oletko varma? - Olen.
Pitääkö meidän todella pynttäytyä?
Keila, monilla varkailla on tapana pukeutua mukavuudenhaluisesti.
Kuten niillä, jotka lentävät verkkareissa.
Mutta jos aikoo astua kadulle Pariisin hienolla asuinalueella,
on pukeuduttava parhaimpiinsa.
Vai mitä?
Ja kakun myötä kukaan ei epäile teitä varkaiksi.
Panetko rusetin?
Roi, saatat yllättyä sanoistani.
Rakastuneenakin on rajoja.
Näin, miten silmäilit Cameronia.
En todellakaan.
Hän katsoi minua. Minä käännyin pois.
Hyvä. Jos hän katsoo ja käännyt pois, homma on hallussa.
Se tyttö on täynnä draamaa. Nyt ei ole oikea aika puhua siitä.
Yksi draamoista liittyy psykiatriseen osastoon.
En ole hyvä isähahmo, joten sinä saat tehdä sen.
Haluan sinun huolehtivan hänestä.
Mutta älä katsele tatuointeja -
ja muista pitää kunnioittava etäisyys.
Ymmärrätkö, mitä tarkoitan?
Ymmärrän.
Mainiota.
Huomio. He lähtevät.
Pitää kiiruhtaa.
Bruce, seuraa heitä paluun varalta.
Näytätte jäykiltä.
Olette menossa juhliin, ette hautajaisiin.
Nojaat liikaa. En yletä.
Suojaan sinua. Joku tulee.
En yletä.
Yritän työntää haamuavaimen 11 millin reikään.
Mitä hittoa teet? - Yletätkö nyt?
Ovi on auki.
Keila, sinun vuorosi.
Varmista portaat, Roi.
Lukkoja on kolme.
Varoitus, naapuri on tulossa.
Vauhtia.
Tähän.
Valmista.
Eka.
Toka.
Cameron.
6578.
Auki.
Saatko signaalin?
Toimii.
Selvä. Näkyykö?
Näkyy.
Okei.
Kaikki 12 ovat aktiivisia. Menkää.
Valmista tuli.
Piiloon.
Helvetti, joku tulee.
Hälytys, Keila.
Quentin?
Tule, Milo.
Etsitään Quentin. Quentin, missä olet?
Quentin?
Rauhassa.
Siinähän sinä. Haluatko leikkiä?
Tänne. Mennään, Milo.
Häivy. - Tule tänne. Ala tulla.
Tule. Tänne näin.
Tule, Milo. Tänne näin.
Mennään.
Hän lähti.
Mitkä buutsit nuo oikein ovat?
Hän on ulkona. Voitte lähteä.
Voimmeko jutella? - Käy sisään.
Jään mieluummin tähän.
Anna tulla.
En sanonut äsken mikkien takia.
Kun aiemmin kourit persettäni, menit liian pitkälle.
En sano millään pahalla.
Haluan vain pitää suhteemme ammattimaisena.
Se oli ammattimainen. Autoin tiirikoimaan lukon.
Mutta ei hätää, ymmärrän. Au revoir.
Näin sinut peilistäkin. Katselit, kun pukeuduin.
Se oli omituista, eikö vain?
Tallensin vain mielikuvaa itselleni.
Joskus herään öisin -
ja sormetan itseäni nukahtaakseni.
Siihen on pillereitä.
Ai on?
Unettomuuteen siis.
Hienoa. Panen mieleen.
Oliko vielä muuta?
En halua mitään väärinkäsityksiä.
Millaisia?
Suhdetta tai sen yritystä. Tai oletusta, että sellainen voisi olla.
Aivan.
Edellinen parisuhteeni oli ensimmäiseni.
Nykyään näen miehessä ainoastaan viimeisen käyttöpäivän.
Tässä, otsassa.
25. lokakuuta.
Ei hätää. Väärinkäsityksiä ei tule.
Sittenhän kaikki on selvää. - Niin on.
Mene vaikka aulaan pirtelölle.
Näytät hienostuneelta Harry Potter -laseissasi.
Ei vahvuuksia.
Ne saavat minut näyttämään siistiltä.
Berliini antoi ne. - Berliini.
Olemme ystäviä. Olen hänen kakkosmiehensä.
Teetkö kaiken, mitä hän käskee?
Käskikö hän selvittää asiat kanssani?
Oletpa tottelevainen.
Käski hän muutakin. Olemaan lapsenvahtisi.
Sinulla on ilmeisesti ruuvi löysällä.
Muista siis käyttäytyä.
Muuten et saa pirtelöä.
Hyvää yötä, kakkosmies.
Onko mitään uutta?
He nukkuvat. Miksi olet hereillä?
En saa unta.
Oletko kuullut hänestä?
Asianajajan osoitteen ja tilinumeron.
Kolmas avioero on vaikeampi kuin ensimmäinen.
Pää pystyyn.
Ehkei suhde ollutkaan hyvä.
Olen ollut vaimoni kanssa 24 vuotta.
Ennen häntä olin kahdessa huonossa suhteessa.
Sielunkumppani antaa odottaa. - Älä sano noin.
Sielunkumppanuus on humpuukia.
En haluaisi sanoa tätä, mutta rakkaus katoaa.
Siinä on järkeä vain alussa, kun kaikki on ihmeellistä.
Kun joka laulu kertoo hänestä.
Kun hänelle haluaa kertoa kaiken päivällisen aikana -
eikä voi olla hymyilemättä.
Ei. Rakkaus on sitä, mitä tulee tuon jälkeen.
Kun huuma on ohi.
Kun voi olla päivällisellä hiljaa, koska on löytänyt rauhan.
Toisen ajatukset osaa lukea.
Miten voi rakastaa, ellei tunne toista?
En juuri tuntenut numero kolmosta.
Kolmas liittoni oli helvettiä.
En minä siksi sure.
Olemme Pariisissa, jotta voisin nauttia sinkkuudesta, mutta...
On surullista nukkua yksin noin isossa sängyssä.
Ilman suunnitelmia -
ja ilman jotakuta,
jota ajatella -
pakkomielteisesti.
Rakkauden energia.
Sitä minä kaipaan.
Nuku sinä. Minä jään tänne.
Otan nokoset sängyssäsi.
Miksi minun sängyssäni? - Mitä se haittaa?
Sitä vain, että ihmiset erittävät kuonaa.
Korvavahaa, ihoa, hajua, hikeä.
Karvoja! - En tiennyt sinua herkäksi.
Haluatko jakaa sängyn viiden tähden hotellissa?
Haista sinä. Nukun pari tuntia ja tulen sitten.
Nyt haluaisin, että kuuntelette ystävääni.
Camille.
Antakaa hänelle kitara.
Tuo on koirani.
Sillä hetkellä -
monien unettomien öiden jälkeen -
nukahdin.
Painetaan se maahan.
Anna kumivasara.
Mitä sinä teet? - En mitään.
Näin sinut.
Etkö pidä perseesi katselusta?
En. Se ällöttää minua.
Minusta on kiva, kun minua katsellaan rannalla.
Ei se ole ällöä.
Tiedätkö, mikä on?
Kun ottaa paidan pois ja karvainen maha löllyy vyön yli.
Kerron sinulle salaisuuden.
Hieron itseeni öljyä, kun lähden kotoa.
Kun sitten otan paidan pois, ihoni kiiltää.
Sinua varmaan lykästää sen ansiosta.
Etkö tykkää pannakaan?
Kysyt kuin se olisi jokin harrastus.
Kuin kalastus tai tennis.
Joko siitä tykkää tai sitten ei.
Minusta on kiva panna.
Etenkin ekoilla kerroilla, kun huomaa kaikenlaisia juttuja.
Millaisia juttuja?
Kun tapaa uuden tytön, pakostakin kuvittelee kaikenlaista.
Sitten selviää, millä värillä hän lakkaa varpaankyntensä,
millaisia alusvaatteita hän käyttää, sheivaako hän...
Kaltaisesi miehet kuolevat sukupuuttoon.
Oletko huomannut, ettei kukaan enää viheltele perään?
Kukaan ei enää puhu tiukoista perseistä.
Hyvä on. En enää sano sanaakaan.
Valmista.
Oletko ajatellut minusta sellaisia?
Kuten sanoin, aina kun tapaa jonkun, alkaa kuvitella.
Mitä olet kuvitellut minusta?
Valkoiset puuvilla-alusvaatteet, sporttiset. Et sheivaa.
Se riittikin.
Mikä tuli? Sanoinko jotain väärää?
Ei minua pieni puska haittaa.
Puhut aina seksijuttuja karvoista ja alusvaatteista.
Olet pinnallinen. Kypärä päähän.
Hautasitteko sen? - Joo.
Hyvä. Roi, Cameron. Merkitään alue kaivetun näköiseksi.
Huomenta kaikille. Damián.
On jo keskipäivä. Missä viivyit?
Nukuin pommiin.
Tapasin erään naisen.
Baari oli täynnä savua ja ihmisiä, jotka eivät halunneet kotiin.
Hän nousi lavalle laulamaan koiran kanssa.
Halusin jäädä sinne. Halusin olla se koira.
Tee palvelus ja tule mukaan.
Mukaanko? - Niin. Puhumaan hänelle.
Tiedäthän, kun ihastuu johonkuhun ja haluaa tietää hänestä kaiken.
Kuka hän on, miten hän puhuu...
Miten hän nauraa.
Olisitpa kuullut hänen naurunsa.
Täynnä valoa.
Palasin yöllä huoneeseen, mutta olit poissa.
Rouva Polignaciakaan ei näkynyt kameroissa.
Mietin tässä, niin hullulta kuin se kuulostaakin...
Ei kai se nainen satu olemaan Polignacin vaimo?
On. Mutta mitä väliä sillä on?
Olemme keskellä keikkaa. Järjestimme valekaivaukset.
Otamme käyttöön tukipylväitä, katuporia ja puskutraktoreita.
Ja sinä haluat kahville ryöstämämme miehen vaimon kanssa.
Olet oikeassa. Olen niin epätoivoinen, että riskeerasin suunnitelman.
Vaaransin teidät kaikki.
Andrés, maailmassa on neljä miljardia naista.
Älä mutkista asioita ryöstämämme miehen vaimon kanssa.
Pappi tulee.
Professori, löysin jotain.
Signaali on vahva.
Näyttää pronssiesineeltä.
Se on pikari!
Se näyttää bysanttilaiselta, eikö niin?
Tarvitsemme lisää aikaa.
Ainakin kolme viikkoa. Tuomme koneitakin.
Pyydän pysäköintilupaa autoillenne.
Miksi odotamme täällä?
Oletko koskaan nähnyt naista metrossa tai junassa -
ja halunnut tutustua paremmin?
Totta kai.
Minulle kävi eilen niin, tuossa baarissa.
Odotan häntä aloittaakseni keskustelun.
Kaksi minuuttia. Ei enempää.
Tunti olisi parempi. Menkää kahville ja tutustukaa.
Tarkalleen kaksi minuuttia.
Kun ihastuu naiseen, syntyy pakkomielle.
Silloin on pulassa. Haavoittuvainen.
On vain yksi monesta kuolaavasta tomppelista,
jotka lähestyvät naista ja anelevat treffeille.
Pitää tehdä toisin.
Mitä tarkoitat?
On toimittava kuin armeijassa. Partiointi, isku, pako.
Lähestytään, jutellaan hetki ja häivytään.
Teen vaikutuksen olemalla vuosikausiin ensimmäinen mies,
joka ei ajattele vain pöksyihin pääsemistä.
Ymmärrän. Fiksua.
Tuolla hän on.
Tule sisään ja esitä olevasi vanha ystäväni.
Kaksi minuuttia. Ei yhtään enempää.
Kirja! Anna kirja tänne.
Kiitos, Bastian.
Saako olla croissant ja appelsiinimehua?
Kiitos. - Tulossa.
Kiitos.
Huomenta. - Huomenta.
Mitä saisi olla? - Café au lait. Kiitos.
Anteeksi, onko nimenne Camille?
On. Olemmeko tavanneet?
Emme.
Kiitos. - Olen Pariisissa lomalla.
Nimeni on Simón.
Eilen sain ilokseni kuulla teidän laulavan.
Olin vaikuttunut.
Puhun espanjaa.
Olen meksikolainen. Camila.
Täällä minua sanotaan Camilleksi. Olen asunut Pariisissa kahdeksan vuotta.
Kiitos kauniista sanoistanne, mutta en ole mikään laulaja.
Pidättekö Dupondista?
Älkää sanoko, että tekin pidätte.
Minusta hän on vaikealukuinen.
Hän on tylsimys.
Eikö niin?
Yritän kahlata kirjan loppuun. Ehkä se katoaa ennen sitä.
Olisitte tervehtinyt eilen. - En halunnut häiritä.
Kun lauloitte, mietin koko ajan, mitä soittolistallanne mahtaa olla.
Mieleeni tuli kolmisenkymmentä kappaletta.
Minulla ei ole Spotifyta, mutta kuuntelen levyjä.
Katsotaan, osuuko veikkauksenne oikeaan.
Kerron kaksi veikkausta.
Jos olen oikeassa, viette minut johonkin upeaan paikkaan.
Aloitan V:stä.
Vanessa Paradis.
Ja Vinícius de Moraes.
Hienoa! Molemmat oikein.
Eikä teidän tarvitse viedä minua minnekään. Tapaan ystäväni.
Tuolla hän onkin.
Pitkästä aikaa. Kuinka voit?
Onpa siitä aikaa.
Mitä kuuluu? - Oikein hyvää.
Yritän tulla joskus toiste.
Olisi mukava kuulla ääntänne.
Kuulostaa hyvältä. Enchantée. - Enchanté.
Nauttikaa Pariisista. - Kiitos. Rakastan Pariisia.
Näkemiin. - Näkemiin.
Rauhassa. Tänne päin.
Hienoa. Nyt istumme tähän.
Lähelle ovea,
jotta näemme, onko kiinnostuksen siemen kylvetty.
Mistä tiedämme sen?
Se on helppoa.
Jos hän hymyilee meille lähtiessään, työmme on tehty.
Älä katso.
Puhu minulle. Miten isoäitisi voi? - Isoäitini?
Nyt hän tulee. Kerro mummostasi.
Siellähän hän on kotonaan kuten aina.
Aina kun menemme kylään, hän...
Hemmetti.
Mitä tapahtui? Hän ei vilkaissutkaan.
Varmaan tiedätkin, mutta hän on Polignacin vaimo.
Ehkä kyse on siitä. Hän on naimisissa.
Ei. En huomioinut häntä tarpeeksi.
En rakastunut päättömästi kuten kaikki muut miehet.
Ehkä hän on niin itseriittoinen, että luulee meitä homoseksuaaleiksi.
Hän näki sinun elehtivän ovella kuin olisit nähnyt Madonnan.
Emme olleet tavanneet aikoihin.
Ja entä kolme suukkoa?
Ranskassa tehdään niin.
Olemmeko muka ranskalaisia? Kaksi espanjalaista suuteloitsemassa!
Niin. - Siemen ei itänyt.
Pilasimme kaiken.
Unohditte kirjanne baaritiskille.
Näytänkö Dupondin lukijalta?
Cameron, merkitse reitti. Tunneleihin on helppo eksyä.
JÄÄNNÖKSIÄ PYHIEN VIATTOMIEN HAUTAUSMAALTA HUHTIKUU 1786
Tuonne päin.
Tuonneko? - Ei.
Tuonne.
Se on -
täsmälleen tässä.
Kaivamme 14-metrisen tunnelin, joka viettää 27 astetta.
Sen avulla pääsemme huutokauppakamarin kellariin.
On kaivettava laserin osoittamaan suuntaan.
"CAMILLE DURÁN PUHUU SORBONNESSA"
Haloo.
Kultaseni, olen myöhässä.
Ota vaatteeni mukaan, tai myöhästymme konsertista.
Mistä konsertista?
Minähän sanoin aikoja sitten.
Anteeksi, Camille. Unohdin. Olen menossa Italian suurlähetystöön.
Se on tärkeää. Ystäväni soittavat.
Ongelmia ranskalaisessa paratiisissa.
Mies unohti oopperan. Nainen suuttui.
Sen kerran, kun pyydän jotain.
Käyn sinun jutuissasi.
En voi muuttaa järjestelyjä.
Olisit muistuttanut aamulla.
Pitääkö muistuttaa yhteisestä ajastamme?
Unohda koko juttu. Menen yksin.
Odottaako hän muistutuksia? Mikä tomppeli.
Smokki. Tarvitsen smokin.
Minne matka?
Oopperaan.
Kiillota kenkäni. Vauhtia.
Professori Vázquez?
Mikä hätänä?
Toin teille virvokkeita ja purtavaa.
Ei olisi tarvinnut.
No, pyytäisin myös palvelusta.
Saisinko lainata pikaria?
Pikariako? Mitä varten?
Matkustan Espanjaan.
Haluaisin käydä näyttämässä pikaria yliopistonne rehtorille.
Emme kerro kaivauksista ennen kuin työ on edistynyt.
Siihen on syynsä. Pääasiassa turvallisuus.
Pitäähän rehtorin saada tietää.
Reiluuden nimissä.
Miksei hänelle voi kertoa pikarista ja Pariisin vanhimmasta kirkosta?
Nyt ei ole oikea aika.
Ymmärrän, että haluatte kertoa itse.
Mutta tämä on minun kirkkoni. Haluan kertoa.
Missä se pikari on?
Miksei hän saa ottaa pikaria mukaan?
Kirkko on hänen.
Pikari on hänen.
Hän ottaa sen.
VARO KOIRAA
Kiitos, professori.
Menen pakkaamaan. Lentoni lähtee kello 20.30.
Näkemiin.
Damián? - Pappi vei pikarin.
Hän aikoo viedä sen tullien läpi näytille yliopistoon.
Jäämme kiinni 12 tunnin päästä. Poliisi tulee.
Kuukausia suunnittelemamme keikka oli valumassa hukkaan turhamaisen papin takia.
Häntä pitää muistuttaa siitä, että ylpeys on synti -
ja että sen unohtamisesta joutuu helvettiin.
Mutta Camille oli kadun toisen puolella.
Yhdessä voisimme kirjoittaa historian suurimman rakkaustarinan.
Meille oli annettu mahdollisuus mennä yhdessä oopperaan.
Siinä oli ongelmani.
Piti valita kahden tärkeän asian väliltä:
rahan ja rakkauden.
Kuuntele, Roi.
Pikari on saatava takaisin.
Hanki se keinolla millä hyvänsä.
Ripusta vaikka pappi kaulasta lentokentän vessaan.
Älä palaa ilman pikaria.
Mitä väliä, päättyykö tai katoaako rakkaus?
Se on ainoa syy elää.
Camille!
Camille.
RAHAPAJA BERLIINI
Tekstitys: Saara Lindström